Държавен вестник, бр. 98, 2013 г., стр. 15

БРОЙ  98	
Д Ъ Р Ж А В Е Н  В Е С Т Н И К 	
СТР.  15  
(3) Кандидатстващите лаборатории по 
ал. 1 и 2 прилагат към заявлението следните 
документи:
1. оригинал на удостоверение за актуално 
състояние на лабораторията като юридическо 
лице (самостоятелно или част от организация 
юридическо лице); 
2. копие от наръчника по качество и при­
ложени към него документи на лаборатори­
ята, изготвен в съответствие с одобрения от 
ИАСАС наръчник по качество, публикуван 
на интернет страницата на ИАСАС;
3. списък на персонала с приложени копия 
от документи за квалификация.
Чл. 17. (1) Заявлението с приложените 
документи по чл. 16, ал. 1 се завежда в МЗХ 
или в ИАСАС в деня на получаването им.
(2) В 3-дневен срок от завеждане на докумен­
тите МЗХ изпраща документацията на ИАСАС 
или на Българската агенция по безопасност на 
храните (БАБХ) в зависимост от дейността, 
за която кандидатства лабораторията.
Чл. 18. (1) Комисия, определена със запо­
вед на изпълнителния директор на ИАСАС, 
съответно от изпълнителния директор на 
БАБХ, разглежда подадените заявления. Ако 
заявлението не е по установения образец или 
към него не е приложен някой от документи­
те по чл. 16, ал. 3 ИАСАС, съответно БАБХ, 
писмено уведомява заявителя в 5-дневен срок 
от постъпване на документите.
(2) В 7-дневен срок от получаване на уве­
домлението заявителят следва да отстрани 
нередовностите на подадените документи.
(3) Ако заявителят не отстрани нередовно­
стите в срока, заявлението не се разглежда, 
а приложените документи се връщат.
Чл. 19. (1) Проверката за съответствие на 
кандидатстващата лаборатория с изискванията 
по тази наредба се извършва от комисията по 
чл. 18 от специалисти от ИАСАС, съответно 
от БАБХ, назначена със заповед на изпълни­
телния директор. 
(2) Изпълнителният директор на ИАСАС, 
съответно изпълнителният директор на БАБХ, 
определя в заповедта ръководител. 
(3) Членовете на комисията отговарят на 
следните изисквания:
1. познават критериите за одобрение, 
както и съответните процедури за начина на 
извършване на проверките и оценяване на 
лабораториите;
2. имат необходимите технически познания 
за лабораторните методи за извършване на 
лабораторните анализи, за които е поискано 
одобрението; 
3. познават нормативната уредба;
4. независими са от всякакви търговски, 
финансови или други влияния или от кон­
фликти на интереси; 
5. не разгласяват информацията, която е 
станала тяхно достояние във връзка с изпъл­
нение на задълженията им, като попълват 
декларация за неразгласяване на информация 
съгласно приложение № 7.
(4) За проверката по ал. 1 ИАСАС, съ­
ответно БАБХ, събира такси, определени в 
тарифата по чл. 6, ал. 7 ЗППМ или тарифата 
за такси, които събира БАБХ.
Чл. 20. Комисията по чл. 19, ал. 1 изготвя 
контролен лист, в който се описват процеду­
рите и начините за проверка и оценяване на 
лабораторията.
Чл. 21. Оценяваната лаборатория е длъжна 
да предостави на комисията цялата необходима 
информация за дейността си.
Чл. 22. (1) Комисията в 15-дневен срок от 
получаване на документите в ИАСАС, съот­
ветно БАБХ, определя дата за извършване 
на проверка на място на кандидатстващата 
лаборатория.
(2) Датата на проверката се съгласува с 
лабораторията и не трябва да бъде по-късно 
от 45 календарни дни от датата на подаване 
на документите.
(3) В срока по ал. 1 комисията организира 
извършването на контролни лабораторни ана­
лизи от лабораторията за проверка годността 
є за работа.
Чл. 23. Комисията може да поиска демон­
страция на която и да е от процедурите или 
работата с документи, използвани в лабора­
торията кандидат.
Чл. 24. (1) Комисията изготвя протокол, в 
който отбелязва резултатите и констатациите 
от проверката.
(2) Протоколът от извършената проверка 
на място се подписва от комисията и упъл­
номощени представители на лабораторията. 
(3) Когато резултатите от проверката по­
кажат несъответствия с нормативните изис­
квания, комисията прави предписания и дава 
срок за отстраняването им.
(4) След изтичане на срока по ал. 3 коми­
сията проверява дали са отстранени несъот­
ветствията в рамките на 2 работни дни, като 
разходите са за сметка на лабораторията.
Чл. 25. (1) След завършване на проверката 
и изтичане на срока на контролните анализи 
по чл. 22, ал. 3 комисията в 7-дневен срок 
от датата на последно приключилата/ите 
проверка/проверки или контролни анализи 
представя на МЗХ или на изпълнителния 
директор на ИАСАС писмен доклад за извър­
шената проверка, включително резултатите 
от контролните анализи и оценка, на канди­
датстващата лаборатория.
(2) Докладът съдържа следната информация: 
1. имената на членовете на комисията;
2. наименование и адрес на лабораторията;